Wendekara Zanîngehê Înonuyî Kemal Kurkut Newroza 2017î de hetê polîsanê tirkan ra amebi qetilkerdene.
Hemserekê HDPyî Mîthat Sancar û Hemserekê DBPyî Keskîn Bayindir, wekîlan û xeylêk kesan cayê serebûtî de Kurkut yad kerd.
Sancarî vat: ''Çend serrî verî bedenê rûtî yê ciwanêkî de guleyî ca bîyî. Her kesî no cînayet dî. Ê guleyî ver bi haştîye bîyî. Caardişê waştişanê ey wezîfeyê ma yo. Kiştoxê Kemalî do hesab bidê. Ez nê bêedaletî reyna eşkera kena.''
